૧૯૭૦ થી ગઝલક્ષેત્રે પ્રવૃત્ત શ્રી લલિત ત્રિવેદી તેમની ગઝલોનાં ઊંડાણ અને બળકટ અભિવ્યક્તિ દ્વારા સતત ધ્‍યાન ખેંચતા રહ્યા છે. તેમની પ્રગટ રચનાઓનો જથ્થો નાનો છે. ૧૯૯૦માં તેમનો પ્રથમ ગઝલસંગ્રહ ‘પર્યંત’ પ્રગટ થયેલો. એ પછી તેમના તરફથી ગઝલસંગ્રહ મળ્યો નથી***, પણ સામયિકોમાં તેમની રચનાઓ જરૂર જોવા મળે છે અને તે દ્વારા તેમની ગઝલોના વિષયો અને છંદોનું વૈવિધ્ય ધ્યાનમાં આવે છે. તેમની વિચારોની ગૂંથણી અદભુત અને ટકોરાબંધ હોય છે. પ્રસિદ્ધિની કદાચ તેમને એટલી પડી નથી લાગતી, પણ તેઓ એક મોટા ગજાના ગઝલકાર છે જ.